Sciant omnes sanctę ęcclesię filii canonicos Latunnensis ęcclesię cum assensu abbatis sui Seguni concessisse Deo et Sancte Marię Cisterciensi et monachis eiusdem loci tempore bonę memorię domni Stephani abbatis eorum quicquid in territorio Ambiliacensi illuc usque possederant. Et hii testes : Philibertus tunc temporis Cisterciensis ęcclesię prior, Hugo monachus eiusdem loci, Theodericus de Panniaco et canonici de Latunna Humbertus, Ricardus, Philibertus, Maino et alii quam plures. Quod donum postea aliquanto elapso tempore cum iam monachi Vergiacensis castri ęcclesiam Latunne haberent in presentia domni Brocardi prioris eorum et quorumdam fratrum suorum Rainardi etiam supradicti loci Cisterciensis abbatis in claustro prefatę ęcclesię Latunnę recognitum et laudatum est. Ab utraque etiam parte abbatis scilicet Cisterciensis et prioris Vergiacensis et fratrum eorumdem ibidem firmatum est ut monachi Cistercienses singulis annis ęcclesie Latunnensi VI nummos Divionensis monete in memoriam huius doni reddant. Et hoc factum est his presentibus : Girardo domino Pulleio, Widone de Chalvis, Girardo de Basseio, Girardo maiore, Henrico, Beringo maiore de Eschinun, Philiberto, Ricardo monachis.